9b5c5b8ae12bf0e369ba098bf367e31a

Hej jeg er en en pige på 12 

Jeg tror snart i jeg for mens da jeg tit for det hvide men tør ikke at sige det til min mor 

Hvad skal jeg gøre?

Hilsen anonym 

 
Tør ikke at sige det
====================


ungzone.dk
2021.43

Kære du

Det kan godt være svært at forholde sig til at skulle have menstruation, når det nu ikke er noget, som man har prøvet før. Jeg kan derfor godt forstå, at du måske føler dig lidt usikker på situationen.

Jeg vil dog også sige, at det er helt normalt, at kvinder får menstruation og det er derfor noget alle kvinder kommer til at opleve i løbet af deres liv. Det betyder også, at din mor godt ved, hvad det handler om, og at hun engang har været igennem det samme, som du er nu. 

Jeg kan godt forstå, at det kan være svært at dele med din mor, men jeg er sikker på, at din mor vil synes, at det er noget af det mest naturlige. Mange piger får menstruation i din alder og det vil derfor heller ikke komme som en overraskelse for din mor, hvis du fortæller hende, at du tror, at din menstruation er på vej. 

Hvis du er mere tryg ved at dele det med en anden første gang, så er det også en mulighed. Det kan være, at du har en veninde, som allerede har menstruation, som du kan spørge til råds i forhold til, hvordan hun fik sagt det til sin mor? Eller måske har du en storesøster? En moster/faster? Måske endda din far? Eller en skolelærer, som du er mere tryg ved at sige det til, som en start?

Selvom det kan være svært at dele, så vil jeg igen understrege, at det er helt normalt og at det er en god ting, at kroppen fungerer som den skal ved, at man får menstruation. Det kan derfor også være rart at dele det med nogen, da det er noget nyt, som man lige skal lære at forholde sig til i starten.

Jeg håber, at dette var en lille hjælp.  

Kærlige hilsner fra

Lotte

 